
Uzņemšanas noteikumi nosaka prasības, kritērijus un kārtību uzņemšanai studiju programmās.

I. Tiesības studēt koledžā
1. Tiesības studēt Alberta koledžā (turpmāk tekstā AK) bez jebkādas diskriminācijas ir katram LR pilsonim, personām, kurām ir tiesības uz LR izdotu nepilsoņu pasi, ES pilsoņiem, kā arī personām, kurām ir izsniegtas pastāvīgās uzturēšanās atļaujas.  Tā kā AK nodrošina 1. līmeņa augstāko izglītību, studēt AK var tikai personas ar vidējo vai augstāko izglītību.

2. AK nodrošina studijas par fizisko un juridisko personu līdzekļiem. 
3. Izslēgts
II. Uzņemšanas procesa organizācija

4. Uzņemšanas procesu AK organizē uzņemšanas komisija, kuras sastāvu katru gadu apstiprina AK Padome. Uzņemšanas komisijas darbību regulē šie noteikumi un Alberta koledžas uzņemšanas komisijas nolikums.
5. Uzņemšanas procesu pārrauga un kontrolē AK direktors.

6. Reflektantu uzņemšana AK notiek reizi gadā. Atsevišķos gadījumos, ar AK Padomes lēmumu, AK izsludina otro uzņemšanas kārtu.

7. Uzņemšanas komisija veic šādas darbības:

7.1. sniedz informāciju pretendentiem par studiju programmām, par uzņemšanas kārtību, kā arī par reflektantu tiesībām un pienākumiem;

7.2. pieņem uzņemšanai nepieciešamos dokumentus; 

7.3. veic nepieciešamās darbības reflektanta reģistrācijai; 

7.4. veic pārbaudi par reflektanta atbilstību uzņemšanas nosacījumiem (prasībām);

7.5. pieņem lēmumu, uz kura pamata AK direktors imatrikulē studentus, kuri atbilst izvirzītajām uzņemšanas prasībām.
III. Reģistrācija studijām

8. Reflektantu reģistrācija katra studiju gada AK pilna un nepilna laika studiju programmās sākas no attiecīga gada 1.jūlijā, izņemot ja spēkā esošajos normatīvajos aktos ir noteikts savādāks termiņš.

9.  Reģistrējoties studijām AK jāiesniedz:

· iesniegums studijām;

· anketa (aizpildāma AK studiju daļā);

· pases kopija, uzrādot pasi;

· vispārējo vidējo izglītību apliecinoša dokumenta kopija (uzrādot oriģinālu);

· nepieciešamības gadījumā, noteikto centralizēto eksāmenu sertifikātu kopijas (uzrādot oriģinālus); 

· nepieciešamības gadījumā, dokumentu, kas apliecina uzvārda maiņu (piemēram, laulības apliecības kopija, uzrādot oriģinālu);

· 4 fotokartītes (3x4);
· tikai ārvalstniekiem - pastāvīgās uzturēšanās atļauja LR kopija (uzrādot oriģinālu).

10. Izslēgts 
11. Par uzņemšanas dokumentu noformēšanu jāmaksā 23 Eiro. Bezmaksas vietas pretendentiem (bāreņi un daudzbērnu ģimenes locekļi) 10 Eiro. Samaksātā nauda netiek atdota.
11. AK noteic maksimālo vietu skaitu katrai studiju programmai (grupai). Uzņemšanas komisija var atteikt reģistrāciju, ja programmā (grupā) kurai pretendents grib pieteikties ir aizpildītas visas ar direktora rīkojumu noteiktās vietas.   

IV. Konkurss un to rezultātu izziņošana 

12. Pieteikšanās studijām notiek pa studiju programmām. 
13. Uzņemšana pilna laika un nepilna laika studijās notiek bez papildus iestājpārbaudījumiem (izņemot Noteikumu 16.p. gadījumus), ņemot vērā sekojošo: 

14.1. programmā “Uzņēmējdarbība” tad, ja centralizētajos eksāmenos latviešu valodā, svešvalodā  un matemātikā vērtējums ir ne zemāks par F līmeni.

14.2. programmā “Iestāžu darba organizācija un vadība“ tad, ja centralizētajos eksāmenos latviešu valodā un svešvalodā  vērtējums ir ne zemāks par F līmeni.

14.3. programmā “Sabiedriskās attiecības” tad, ja centralizētajos eksāmenos latviešu valodā un svešvalodā  vērtējums ir ne zemāks par F līmeni.

14.4. programmā “Mārketings un inovācijas” tad, ja centralizētajos eksāmenos latviešu valodā un svešvalodā  vērtējums ir ne zemāks par F līmeni.

14.5. programmā „Kultūras tūrisma vadība” tad, ja centralizētajos eksāmenos latviešu valodā un svešvalodā vērtējums ir ne zemāks par F līmeni.

14.6. programmā „Izklaides industrijas vadība un producēšana” tad, ja centralizētajos eksāmenos latviešu valodā un svešvalodā vērtējums ir ne zemāks par F līmeni.
14.7. programmā „Informācijas tehnoloģijas” tad, ja centralizētajos eksāmenos latviešu valodā, svešvaloda un matemātikā vērtējums ir ne mazāks par F līmeni.

14.8. programmā „Komercdarījumu juridiskais nodrošinājums” tad, ja centralizētajos eksāmenos latviešu valodā un svešvalodā vērtējums ir ne zemāks par F līmeni.
14. Tiek pieļauta iespēja, ka saturiski tuvi mācību priekšmeti, kuros kārtoti centralizētie eksāmeni, var tikt iekļauti konkursa kārtībā arī citādi nekā noteikts augstāk minētajos punktos. 

15. Izslēgts 

16. Personas, kas nav kārtojušas centralizētos eksāmenus, — personas, kuras ieguvušas vidējo izglītību līdz 2004.gadam, personas, kuras ieguvušas vidējo izglītību ārvalstīs, kā arī personas ar īpašām vajadzībām tiek uzņemtas studiju programmā, balstoties uz vispārējo vidējo izglītību apliecinoša dokumenta atzīmēm:

17.1. programmā “Uzņēmējdarbība” tad, ja  latviešu valodā, svešvalodā  un matemātikā ir sekmīgs vērtējums.

17.2. programmā “Iestāžu darba organizācija un vadība” tad, ja latviešu valodā un svešvalodā  ir sekmīgs vērtējums.

17.3. programmā “Sabiedriskās attiecības” tad, ja latviešu valodā un svešvalodā  ir sekmīgs vērtējums.

17.4. programmā “Mārketings un inovācijas” tad, ja latviešu valodā un svešvalodā  ir sekmīgs vērtējums.

17.5. programmā „Kultūras tūrisma vadība” tad, ja latviešu valodā un svešvalodā ir sekmīgs vērtējums
17.6. programmā „Izklaides industrijas vadība un producēšana” tad, ja latviešu valodā un svešvalodā ir sekmīgs vērtējums.
17.7. programmā „Informācijas tehnoloģijas” tad, ja latviešu valodā, svešvalodā  un matemātikā ir sekmīgs vērtējums.
17.8. programmā „Komercdarījumu juridiskais nodrošinājums” tad, ja latviešu valodā un svešvalodā ir sekmīgs vērtējums.

17. Personai, kura iepriekšējo izglītību ieguvusi ārvalstīs, pirms pieteikšanās studijām nepieciešams apliecināt savas izglītības atzīšanu Latvijā. 
18. Konkursa mērķis ir sakārtot reflektantus rindā. Prioritāte dodama tiem reflektantiem, kas agrāk noslēdza studiju līgumu ar Alberta koledžu. Reflektants zaudē tiesības uz studiju vietu, kura tam pienāktos pēc konkursa rezultātiem, ja viņš studiju līgumā norādītajā laikā neveica pirmo iemaksu.

19. Konkursa rezultātus nosaka un apstiprina uzņemšanas komisija. Konkursa rezultātus izziņo ne vēlāk kā līdz 10.septembrim pilna laika studijām un līdz 30.septembrim nepilna laika studijām. Atlaides, atvieglojumus vai atbrīvojumus no studiju maksas (soc.atbalsta programma, bezmaksas vietas bāreņiem un budžeta vietas) nosaka Nolikums par studiju maksu.
V. Imatrikulācija un studiju līguma noslēgšana

20. Par Alberta koledžas studentiem kļūst tie, kuri:

a. atbilst visām AK izvirzītajām prasībām;

b. paraksta studiju līgumu ar koledžu;

c. samaksā par studijām, saskaņā ar studiju līgumu, ja personai nav piešķirta bezmaksas vieta.

21. Izslēgts 
22. Izslēgts

23. Reflektanti tiek imatrikulēti studiju programmā ar AK direktora rīkojumu. Direktors pieņem rīkojumu, balstoties uz Uzņemšanas komisijas lēmumu.
24. Imatrikulācija pilna studiju programmās tiek veikta līdz  10.septembrim, savukārt nepilna laika studijām līdz 30.septembrim.
VI. Reflektanta un Alberta koledžas savstarpējās tiesības un pienākumi uzņemšanas procesā

25. Reflektanti ir tiesīgi pārsūdzēt uzņemšanās komisijas lēmumu, iesniedzot attiecīgu pretenziju AK direktoram. Visas pretenzijas par uzņemšanas procesu tiek izskatītas, pamatojoties uz reflektanta parakstītu iesniegumu, kurā norāda reflektanta vārdu, uzvārdu, personas kodu un dzīves vietas adresi, pretenzijas būtību un vēlamo atbildes saņemšanas veidu, attiecīgi norādot telefona numuru, adresi, uz kuru sūtīt vēstuli, vai e-pasta adresi. Iesniegums jāiesniedz divu darba dienu laikā pēc rezultātu izziņošanas dienas. Atbilde uz iesniegumu tiek sagatavota trīs darbadienu laikā pēc iesnieguma iesniegšanas dienas. AK direktoram nav pienākums atbildēt uz iesniegumu, kas neatbilst izvirzītajām prasībām. AK direktora pieņemto lēmumu reflektants var pārsūdzēt tiesā Administratīvā procesa likumā noteiktajā kārtībā.

26. Reflektantam ir tiesības un pienākums iepazīties ar iekšējās kārtības noteikumiem, bibliotēkas lietošanas noteikumiem, nolikumu par studiju maksu, drošības un ugunsdrošības instrukcijām pirms studiju līguma noslēgšanas. 

VII. Uzņemšanas noteikumu spēks un pieejamība

27. Uzņemšanas noteikumi ir brīvi pieejami interesentiem visu kalendāro gadu AK mājas lapā, ka arī AK studiju daļā. 

28. Informāciju par uzņemšanas procesu un uzņemšanas rezultātiem var saņemt pa tālruni, kā arī AK studiju daļā.

29. Saņemot licenci jaunai studiju programmai, uzņemšanas prasības iekļauj augstskolas uzņemšanas noteikumos. 

30. AK aktualizē (atjauno) uzņemšanas noteikumus nākamajam akadēmiskajam gadam ne vēlāk kā līdz kārtējā gada 30. oktobrim.

31. AK veic izmaiņas uzņemšanas noteikumos saskaņā ar izmaiņām likumdošanā, lai nodrošinātu to atbilstību normatīvajiem aktiem. 

32. AK studiju daļa atrodas Rīgā, Skolas ielā 22 – 5. AK studiju daļas tālrunis +37167288824. AK mājas lapa ir www.alberta-koledza.lv.

